The Young Lions (film)
The Young Lions () je američki crno-beli ratni film snimljen 1958. u režiji Edwarda Dmytrika. Predstavlja adaptaciju istoimenog romana Irwina Shawa. Radnja obuhvata period Drugog svetskog rata i prikazuje zbivanja iz perspektive triju likova koji su sticajem okolnosti povezani, iako se nalaze na suprotnim stranama - nemačkog skijaškog instruktora Christiana Diestla (čiji lik tumači Marlon Brando), koji se na početku rata kao patriota priključuje Wehrmachtu, ali, suočen sa beskrajnim krvoprolićem, vremenom postane razočaran nacističkim režimom; američkog Jevreja Noaha Ackermana (koga glumi Montgomery Clift) koji kao regrut američke vojske trpi antisemitsko šikaniranje; brodvejskog pisca Michaela Whitacrea (koga glumi Dean Martin) koji se sa Ackermanom sprijatelji tokom vojne službe.

The Young Lions je predstavljao jedan od najprestižnijih hollywoodskih projekata svog vremena, pre svega zato što je okupio najveće glumačke zvezde svog vremena. Uz Branda i Clifta je za ulogu Whitacrea angažovan Dean Martin, kojemu je to predstavljao izuzetan uspeh, s obzirom da je dokazao kako može nastaviti samostalnu karijeru nakon raspada komičarskog tandema sa Jerryjem Lewisom, odnosno glumiti ozbiljne uloge. The Young Lions je ostvario i komercijalni uspeh, a i pohvale od strane kritike, koja je posebno naglasila kako je scenario Edwarda Anhalta gotovo celi rat uspio kondenzovati u nekoliko upečatljivih epizoda. Film je odlikovala i prilična vernost predlošku, iako su neki od potencijalno uznemirujućih prizora ublaženi ili izbačeni kako bi se film uskladio sa tadašnjim cenzorskim standardima.

Uloge

 Marlon Brando ... Christian Diestl
 Montgomery Clift ... Noah Ackerman
 Dean Martin ... Michael Whiteacre
 Hope Lange ... Hope Plowman
 Barbara Rush ... Margaret Freemantle
 May Britt ... Gretchen Hardenberg
 Maximilian Schell ... Kapetan Hardenberg

 Dora Doll ... Simone
 Lee Van Cleef ... Narednik Rickett
 Liliane Montevecchi ... Françoise
 Parley Baer ... Brandt
 Arthur Franz ... Por. Green
 Hal Baylor ... Redov Burnecker
 Richard Gardner ... Redov Crowley
 Herbert Rudley ... Kap. Colclough

Napomene:
John Banner se pojavljuje u ulozi nemačkog gradonačelnika, iako nije naveden na špici.

Izvori

Spoljne veze
 

Američki filmovi
Ratni filmovi
Dramski filmovi
Filmovi o Drugom svjetskom ratu
Authority control 2